CONTRACT SUBSECVENT DE ACHIZIȚIE PUBLICĂ DE SERVICII
nr.                   din data......................

la Acordul-cadru nr ______/__________________

În temeiul Legii nr. 98/2016 privind achizițiile publice și al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, s-a încheiat prezentul contract subsecvent.

Articol 1 - PĂRŢILE CONTRACTULUI SUBSECVENT
Autoritatea Contractantă ȘCOALA GIMNAZIALĂ NR. 178, cu sediul în București,  sector 1, str. Dridu, nr. 2, telefon/fax. 021.667.03.35 / e-mail scoalanr178@gmail.com, având CUI 20769247 și cont RO75TREZ24A650401203030X deschis la Trezoreria Sector 1, reprezentată prin director  Mihaela Gabriela Nițe, în calitate de Promitent-achizitor în Acordul-cadru nr. ...... din data ..................., denumită în continuare Achizitor, pe de o parte
şi 
.........................., cu sediul în ..........., sector ..........., str. ..........., nr. .........., nr. telefon …………/ e–mail ………………., având nr. de înmatriculare ..............., CUI ....................  și cont  ............................ deschis la Trezoreria Statului, reprezentată prin administrator ................................., în calitate de Promitent-prestator în Acordul-cadru nr. ...... din data ..................., denumită în continuare Prestator, pe de altă parte.

Articol 2 - DEFINIŢII 
2.1 În prezentul contract următorii termeni vor fi interpretaţi astfel: 
a. Contract subsecvent – prezentul contract și toate anexele sale, încheiat în baza acordului-cadru;
b. Acord-cadru - acordul-cadru încheiat între părți, prin care au fost stabilite elementele și condițiile esențiale care guvernează contractele subsecvente;
c. Achizitor şi Prestator – părţile contractante, aşa cum sunt acestea denumite în prezentul contract;
d. Caietul de sarcini – Anexa I a acordului-cadru, care cuprinde cerințele privind prestarea serviciilor;
e. Conflictul de interese – orice eveniment influențând capacitatea Prestatorului de a exprima o opinie profesională obiectivă și imparțială sau care îl împiedică pe acesta să acorde prioritate intereselor Achizitorului/beneficiarului ori interesului public general al Proiectului. Aceste restricții sunt aplicabile și subcontractanților, salariaților și experților care acționează sub autoritatea și controlul Prestatorului;
f. Forţa majoră – un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului subsecvent și care face imposibilă executarea obligațiilor afectate;
g. Preţul unitar al serviciilor – prețul unitar/porție, exprimat în lei fără TVA, ofertat de Promitentul-prestator și prevăzut în Anexa III – Propunerea financiară, utilizat pentru determinarea valorii contractelor subsecvente;
h. Servicii – serviciile de catering pentru beneficiarii Proiectului educațional „Educație pentru viață”, cuprinzând activitățile și serviciile prevăzute în Caietul de sarcini;
i. Zi – zi calendaristică;   
j. Lună – lună calendaristică.

Articol 3 - INTERPRETARE 
3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context. 
3.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit. 
3.3 Clauzele şi expresiile vor fi interpretate prin raportare la întregul contract.

Articol 4 - OBIECTUL CONTRACTULUI
4.1 Prestatorul se obligă să presteze servicii de catering pentru beneficiarii Proiectului educațional „Educație pentru viață”, în conformitate cu prezentul contract, acordul-cadru, Caietul de sarcini, propunerea tehnică și propunerea financiară.

Articol 5 - PREȚUL CONTRACTULUI
5.1 Valoarea prezentului contract este de .................. lei fără TVA, la care se adaugă TVA în valoare de .................. lei, rezultând o valoare totală de .................. lei cu TVA.
5.2 Prețul unitar al serviciilor este de .................. lei fără TVA/porție, fiind cel ofertat de Prestator în cadrul procedurii de atribuire și prevăzut în Anexa III – Propunerea financiară, parte integrantă a prezentului contract. Valoarea contractului se determină în funcție de prețul unitar ofertat și de numărul de porții contractat.
5.3 Prețul unitar al serviciilor este ferm pe întreaga durată de executare a prezentului contract, cu excepția situațiilor în care modificarea acestuia este permisă de lege, de acordul-cadru și de prezentul contract.
5.4 Plata serviciilor se va efectua în termen de 30 (treizeci) de zile calendaristice de la data înregistrării facturii prin sistemul național privind factura electronică RO e-Factura, pe baza procesului-verbal de recepție a serviciilor. Se vor factura și achita exclusiv porțiile efectiv comandate, livrate și recepționate.
5.5 Factura aferentă serviciilor prestate și recepționate lunar va fi emisă numai după semnarea procesului-verbal de recepție aferent perioadei respective și va fi transmisă exclusiv prin sistemul național privind factura electronică RO e-Factura.
5.6 Valoarea finală plătibilă Prestatorului reprezintă contravaloarea porțiilor efectiv comandate, livrate, recepționate și facturate, fără a putea depăși valoarea totală a prezentului contract.

Articol 6 - DURATA CONTRACTULUI 
6.1 Prezentul contract intră în vigoare la data semnării de către ambele părți și produce efecte până la îndeplinirea integrală a obligațiilor asumate de părți.
6.2 Serviciile care fac obiectul prezentului contract se vor presta în perioada .................. – .................., în condițiile prevăzute în Caietul de sarcini.
6.3 Cantitatea contractată prin prezentul contract subsecvent este de ............... porții, pentru perioada de prestare prevăzută la art. 6.2.
6.4 În cazul modificării numărului de beneficiari pe durata executării prezentului contract, efectele asupra cantității de servicii contractate se vor stabili cu respectarea prevederilor acordului-cadru și a legislației aplicabile.
6.5 Prestatorul va asigura prestarea serviciilor în zilele și conform programului de desfășurare a Proiectului educațional „Educație pentru viață”, cu respectarea cerințelor prevăzute în Caietul de sarcini.

Articol 7 -  DOCUMENTELE CONTRACTULUI SUBSECVENT
7.1 Documentele contractului sunt: 
a) Anexa I:  Caietul de sarcini;
b) Anexa II: Propunerea tehnică;
c) Anexa III: Propunerea financiară; 
7.2 În cazul unei neconcordanțe între documentele prevăzute la alin. (7.1), acestea se interpretează și se aplică în ordinea în care sunt enumerate, cu respectarea prevederilor prezentului contract, ale acordului-cadru și ale dispozițiilor legale aplicabile. În cazul în care anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.
7.3 Prezentul contract se completează cu prevederile acordului-cadru.

Articol 8 - OBLIGAȚIILE PRESTATORULUI
8.1 Prestatorul se obligă să presteze serviciile de catering pentru beneficiarii Proiectului educațional „Educație pentru viață”, în conformitate cu prevederile prezentului contract, ale acordului-cadru, ale Caietului de sarcini, ale propunerii tehnice și ale legislației aplicabile.
8.2 Prestatorul are obligația să asigure prepararea, porționarea, ambalarea, transportul și livrarea porțiilor de hrană, în cantitățile comandate de Achizitor și cu respectarea meniurilor, gramajelor, cerințelor de calitate și a celorlalte condiții prevăzute în Caietul de sarcini.
8.3 Prestatorul are obligația să dețină și să mențină valabile, pe întreaga perioadă de prestare, toate autorizațiile, avizele, înregistrările și celelalte documente necesare desfășurării legale a activităților care fac obiectul contractului și să asigure prestarea serviciilor prin personal suficient, calificat, instruit și apt din punct de vedere medical, precum și prin personalul de specialitate prevăzut în Caietul de sarcini.
8.4 Prestatorul are obligația să respecte toate cerințele legale și contractuale privind siguranța alimentelor, igiena, prepararea și manipularea produselor alimentare, sistemul HACCP, trasabilitatea materiilor prime și a produselor finite, precum și condițiile de păstrare, ambalare și transport.
8.5 Prestatorul are obligația să respecte condițiile de temperatură și intervalele de livrare prevăzute în Caietul de sarcini, să utilizeze mijloace de transport autorizate și corespunzătoare din punct de vedere igienico-sanitar și să asigure ambalajele, recipientele și consumabilele necesare livrării și servirii, în condițiile Caietului de sarcini.
8.6 Prestatorul are obligația să asigure meniurile și regimurile alimentare speciale solicitate în condițiile Caietului de sarcini și să respecte cerințele privind ingredientele și alergenii.
8.7 Prestatorul are obligația să asigure evidențele, documentele și informațiile prevăzute în Caietul de sarcini, necesare verificării cantităților comandate, livrate și recepționate, precum și verificării meniului, gramajelor, ingredientelor, alergenilor, conformității și trasabilității produselor.
8.8 Prestatorul are obligația să păstreze probele alimentare și să efectueze analizele și verificările prevăzute de legislația aplicabilă și de Caietul de sarcini.
8.9 Prestatorul are obligația să remedieze fără întârziere orice neconformitate constatată și, după caz, să înlocuiască produsele neconforme în timp util, astfel încât să nu fie afectată servirea mesei beneficiarilor, iar în situațiile care pot prezenta un risc pentru sănătatea acestora, să oprească distribuirea și să retragă imediat produsele respective.
8.10 Prestatorul are obligația să asigure continuitatea prestării serviciilor și să dispună de resursele, echipamentele, spațiile, mijloacele de transport și soluțiile de continuitate necesare executării corespunzătoare a contractului.
8.11 Prestatorul are obligația să desemneze o persoană responsabilă pentru relația operativă cu Achizitorul și să informeze fără întârziere Achizitorul cu privire la orice incident, deficiență sau împrejurare care poate afecta calitatea, siguranța, continuitatea ori executarea la termen a serviciilor.
8.12 Prestatorul are obligația să permită Achizitorului efectuarea verificărilor privind modul de executare a serviciilor și să pună la dispoziția acestuia, la solicitare, documentele necesare verificării îndeplinirii obligațiilor contractuale.
8.13 Prestatorul are obligația să respecte toate celelalte cerințe și obligații prevăzute în Caietul de sarcini, în propunerea tehnică, în acordul-cadru și în prezentul contract.
8.14 Prestatorul nu poate cesiona sau transfera drepturile și obligațiile asumate prin prezentul contract decât în condițiile prevăzute de lege și cu acordul prealabil scris al Achizitorului.
8.15 În cazul în care Prestatorul este constituit dintr-o asociere de operatori economici, membrii asocierii răspund solidar pentru îndeplinirea tuturor obligațiilor asumate prin prezentul contract. Liderul asocierii este împuternicit să reprezinte și să angajeze asocierea în raporturile cu Achizitorul, în limitele acordului de asociere. Orice modificare a componenței asocierii se poate realiza numai în condițiile permise de legislația aplicabilă în materia achizițiilor publice.

Articol 9 - OBLIGAȚIILE ACHIZITORULUI
9.1 Achizitorul are obligația să pună la dispoziția Prestatorului informațiile necesare pentru executarea corespunzătoare a serviciilor care fac obiectul prezentului contract.
9.2 Achizitorul va desemna o persoană responsabilă pentru urmărirea executării prezentului contract, recepția serviciilor și comunicarea cu persoana responsabilă desemnată de Prestator.
9.3 Achizitorul are obligația să comunice Prestatorului numărul de porții necesar, în condițiile și termenele prevăzute în Caietul de sarcini.
9.4 Achizitorul are obligația să comunice Prestatorului programul și intervalul de servire/livrare, precum și orice modificări relevante pentru executarea corespunzătoare a serviciilor.
9.5 Achizitorul are obligația să asigure spațiul logistic necesar servirii mesei beneficiarilor, în condițiile prevăzute în Caietul de sarcini.
9.6 Achizitorul are obligația să informeze Prestatorul cu privire la eventualele modificări, suspendări sau alte împrejurări privind desfășurarea Proiectului care influențează prestarea serviciilor.
9.7 Achizitorul are obligația să asigure verificarea și recepția cantitativă și calitativă a serviciilor prestate și să consemneze eventualele neconformități constatate.
9.8 Achizitorul are obligația să țină evidența porțiilor comandate, livrate și recepționate și să efectueze, împreună cu Prestatorul, verificările necesare în vederea stabilirii cantităților ce pot fi facturate.
9.9 Achizitorul se obligă să efectueze plata exclusiv pentru porțiile efectiv comandate, livrate și recepționate, în termen de 30 (treizeci) de zile calendaristice de la data înregistrării facturii prin sistemul național privind factura electronică RO e-Factura, în condițiile prezentului contract.

Articol 10 - PROTECȚIA DATELOR CU CARACTER PERSONAL
10.1 Părțile se obligă să respecte prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal, precum și legislația națională aplicabilă în domeniu.
10.2 Datele cu caracter personal comunicate între părți în legătură cu executarea prezentului contract, inclusiv, după caz, datele referitoare la beneficiarii Proiectului, vor fi prelucrate numai în măsura necesară îndeplinirii obligațiilor contractuale și legale ale părților.
10.3 Prestatorul are obligația de a asigura confidențialitatea și securitatea datelor primite, de a limita accesul la acestea la persoanele care au nevoie de informații pentru executarea serviciilor și de a nu utiliza datele în alte scopuri decât cele legate de executarea prezentului contract.
10.4 Fiecare parte răspunde pentru respectarea obligațiilor care îi revin, potrivit legislației aplicabile, în legătură cu prelucrarea datelor cu caracter personal.

Articol 11 - SANCŢIUNI PENTRU NEÎNDEPLINIREA OBLIGAŢIILOR CONTRACTUALE 
11.1 În cazul în care, din culpa sa exclusivă, Prestatorul nu își îndeplinește la termen obligațiile asumate prin prezentul contract, Achizitorul are dreptul de a aplica, cu titlu de penalități, 0,1% pentru fiecare zi de întârziere, calculate asupra valorii serviciilor neexecutate la termen, până la îndeplinirea efectivă și corespunzătoare a obligațiilor contractuale, fără a aduce atingere dreptului Achizitorului de a solicita repararea prejudiciului produs.
11.2 Neîndeplinirea sau îndeplinirea necorespunzătoare a obligațiilor privind prestarea serviciilor poate atrage, după caz, refuzul total sau parțial al recepției, neacceptarea la plată a porțiilor nelivrate, refuzate la recepție sau neconforme, aplicarea penalităților prevăzute la art. 11.1, atunci când este incidentă o întârziere în îndeplinirea obligației, precum și celelalte măsuri prevăzute în prezentul contract, în acordul-cadru și în Caietul de sarcini.
11.3 În cazul întârzierii la plata obligațiilor asumate prin prezentul contract, Achizitorul datorează penalități de întârziere de 0,1% pe zi din valoarea sumei neachitate, până la achitarea integrală a acesteia, dacă legea nu prevede altfel.

Articol 12 - RECEPȚIE ȘI VERIFICĂRI
12.1 Recepția cantitativă și calitativă a serviciilor se realizează la fiecare livrare, în condițiile prevăzute în Caietul de sarcini. Lunar, pe baza porțiilor efectiv comandate, livrate și recepționate, precum și a evidențelor și documentelor prevăzute în Caietul de sarcini, se întocmește procesul-verbal de recepție aferent perioadei respective.
12.2 Achizitorul are dreptul de a verifica, pe întreaga durată a executării contractului, modul de prestare a serviciilor și respectarea obligațiilor asumate de Prestator.
12.3 Confirmarea serviciilor prestate și recepționate în perioada respectivă se realizează prin semnarea procesului-verbal de recepție lunar de către reprezentanții autorizați ai părților.
12.4 Procesul-verbal de recepție constituie document justificativ pentru emiterea facturii și efectuarea plății.
12.5 În cazul constatării unor neconformități, Achizitorul poate refuza total sau parțial recepția porțiilor nelivrate sau neconforme și va solicita Prestatorului remedierea ori înlocuirea acestora, în măsura în care aceasta este posibilă și poate fi realizată în timp util, în condițiile prevăzute în Caietul de sarcini. Porțiile nelivrate, refuzate la recepție sau neînlocuite în condițiile Caietului de sarcini nu vor fi acceptate la plată.
12.6 Serviciile aferente perioadei de facturare se consideră recepționate după semnarea procesului-verbal de recepție lunar de către reprezentanții părților.

[bookmark: _Ref500222925][bookmark: _Ref500222817]Articol 13 - MODIFICAREA CONTRACTULUI
13.1 Prezentul contract poate fi modificat numai în condițiile și în limitele prevăzute de Legea nr. 98/2016 privind achizițiile publice, de actele normative incidente și de acordul-cadru, prin act adițional încheiat în formă scrisă și semnat de ambele părți.
13.2 Modificările contractului produc efecte numai de la data intrării în vigoare a actului adițional, cu excepția situațiilor în care legea prevede altfel.

Articol 14 - FORŢA MAJORĂ 
14.1 Forța majoră este constatată în condițiile legii.
14.2 Forța majoră exonerează părțile de răspunderea pentru neîndeplinirea obligațiilor contractuale afectate de aceasta, pe perioada în care acționează.
14.3 Executarea prezentului contract se suspendă pe durata existenței cazului de forță majoră, fără a aduce atingere drepturilor dobândite de părți anterior apariției acestuia.
14.4 Partea care invocă forța majoră are obligația de a notifica celeilalte părți, de îndată și în mod complet, producerea acesteia și de a lua toate măsurile rezonabile pentru limitarea consecințelor.
14.5 Partea care invocă forța majoră are obligația de a notifica celeilalte părți încetarea acesteia în termen de 15 (cincisprezece) zile calendaristice de la încetare.
14.6 Dacă situația de forță majoră se prelungește sau se estimează că se va prelungi pentru o perioadă mai mare de 30 (treizeci) de zile calendaristice, oricare dintre părți poate notifica celeilalte încetarea prezentului contract, fără ca vreuna dintre părți să poată pretinde plata de daune-interese.

Articol 15 - LITIGII 
15.1 Litigiile care pot apărea în legătură cu încheierea, interpretarea, executarea sau încetarea prezentului contract se vor soluționa, cu prioritate, pe cale amiabilă.
15.2 Părțile vor depune toate diligențele necesare pentru soluționarea pe cale amiabilă a oricărei neînțelegeri sau dispute izvorâte din sau în legătură cu prezentul contract.
15.3 În cazul în care părțile nu ajung la o soluție amiabilă în termen de 15 (cincisprezece) zile calendaristice de la începerea negocierilor, litigiul va fi soluționat de instanțele judecătorești competente din București.

Articol 16 - ÎNCETAREA CONTRACTULUI
16.1 Prezentul contract încetează în următoarele situații:
a) prin îndeplinirea integrală a obligațiilor asumate de părți;
b) prin acordul scris al părților;
c) prin reziliere, în condițiile prezentului contract;
d) prin denunțare unilaterală, în condițiile prezentului contract;
e) în caz de forță majoră, în condițiile prevăzute la art. 14;
f) în orice alte cazuri prevăzute de lege.
16.2 Achizitorul are dreptul să rezilieze prezentul contract prin notificare scrisă adresată Prestatorului, în cazul în care acesta nu își execută sau își execută necorespunzător obligațiile asumate prin prezentul contract și nu remediază neconformitățile constatate în termenul stabilit de Achizitor sau înregistrează neconformități grave ori repetate în executarea serviciilor, inclusiv în ceea ce privește siguranța alimentelor, respectarea condițiilor de igienă, deținerea și menținerea valabilității autorizațiilor necesare ori retragerea și înlocuirea produselor neconforme, în condițiile prevăzute în Caietul de sarcini.
16.3 Achizitorul are dreptul de a denunța unilateral prezentul contract, prin notificare scrisă transmisă Prestatorului, în cazul în care finanțarea necesară executării contractului nu mai este asigurată, creditele bugetare necesare nu sunt aprobate sau nu sunt disponibile ori intervin alte împrejurări independente de voința Achizitorului care fac imposibilă continuarea contractului, precum și în celelalte situații permise de lege și de acordul-cadru. În acest caz, Prestatorul are dreptul numai la plata porțiilor efectiv comandate, livrate și recepționate până la data încetării contractului, fără a putea solicita despăgubiri pentru serviciile rămase neexecutate.
16.4 Deschiderea procedurii insolvenței, dizolvarea, lichidarea sau falimentul Prestatorului nu împiedică Achizitorul să exercite drepturile prevăzute de lege și de prezentul contract, inclusiv dreptul de încetare a acestuia, dacă sunt îndeplinite condițiile legale.
16.5 Încetarea prezentului contract, indiferent de motiv, nu afectează drepturile și obligațiile scadente ale părților și nici dreptul acestora de a solicita repararea prejudiciilor cauzate prin neexecutarea obligațiilor contractuale.

Articol 17 - LIMBA CARE GUVERNEAZĂ CONTRACTUL
17.1 Limba care guvernează prezentul contract, precum și toate documentele întocmite în executarea acestuia, este limba română.

Articol 18 - COMUNICĂRI
18.1 (1) Orice comunicare între părți referitoare la executarea prezentului contract se va face în scris.
(2) Orice comunicare, solicitare sau notificare transmisă între Achizitor și Prestator va cuprinde cel puțin denumirea și numărul prezentului contract.
(3) Comunicările se pot transmite prin poștă, curier, e-mail sau prin înmânare directă, cu confirmarea primirii.
(4) Comunicările telefonice au caracter operativ și vor fi confirmate ulterior în scris, atunci când produc efecte asupra executării contractului.
18.2 Datele de contact ale părților sunt cele prevăzute la art. 16.2 din Acordul-cadru.


Articol 19 - LEGEA APLICABILĂ CONTRACTULUI
19.1 Prezentul contract este guvernat de legea română.
19.2 Orice aspect care nu este reglementat prin prezentul contract se completează cu dispozițiile Legii nr. 98/2016 privind achizițiile publice, ale H.G. nr. 395/2016, ale Codului civil și ale celorlalte acte normative aplicabile, în măsura în care acestea sunt incidente.

Prezentul contract a fost încheiat astăzi____________, în 2 (două) exemplare originale, având aceeași valoare juridică, câte un exemplar pentru fiecare parte.

	Achizitor,
ȘCOALA GIMNAZIALĂ NR. 178
                    Mihaela Gabriela Nițe





Serviciul contabilitate,
Administrator financiar
Valentin Marin Pătrășescu




 
Viză CFPP,
	Prestator,

